Dima Bilan je v Rusiji predvsem med mladimi močno priljubljen pevec, njegove pesmi zasedajo visoka mesta na ruskih glasbenih lestvicah. Zunaj domovine je postal širše znan leta 2006 kot ruski predstavnik na Evroviziji 2006, ko je s pesmijo "Never let you go" zasedel drugo mesto. Rusijo je ponovno zastopal na evrovizijskem izboru 2008 s pesmijo "Believe". V finalnem večeru 24. maja 2008 je z 272 dobljenimi točkami zmagal pred drugouvrščeno ukrajinsko predstavnico.